**Innbydelse/PM Le Tour de Glåmdal 6**

Løpsleder/Løypelegger: Lene Margrethe Sætaberget

**Kart og terreng:**

Kartet Langåsen er opprinnelig et gammelt o-terreng som er brukt i mange løp tidligere. Det gamle kartet er konstruert, resynfart og rentegnet av Bjørn Paulsen 2016/2017. I tillegg er det gjort en del korreksjoner i 2017 og gjennom sommeren 2018. Det er brukt gammel IOF norm.

Det har vært utstrakt hogstvirksomhet i 2017/2018 Vi har prøvd å få med nye slep og tatt bort gamle slep, men det kan forekomme feil begge veier. Grøntområder har stor variasjon i løpbarhet og det har vært vanskelig med avgrensninger og vurdering av grønnfarge.

Terrenget har store variasjoner fra drømmeterreng med lettløpte detaljrike fururabber til tettbevokste detaljrike områder. Det innbys også til skråli-orientering og mange høydemeter. Dagens AB løype er i hovedsak i flott terreng. N og C løypa forserer en del vindfall i deler av løypa.

Ja det er samme kart som vi brukte på KM i helga, og det kan forekomme at du må innom samme post som du har vært på, men fra en helt annen retning. ☺

**Start:** Så fort ledertrøyer og sprinttrøyer er delt ut. Ca 18:30 Minimum 1 min mellom A-løpere. Løpernes ansvar, men vi har et øye med starten. A-løpere tar kart ved startøyeblikk. N og C løpere får kartet på forhånd.

Start og mål på samme sted

**Målestokk:** 1:7.500 Ekvidistanse 5m.

**Kiosk:** brus

**Toalett:** Ingen toaletter

**Parkering:** langs vei

Lunderseter IL, O-gruppa ønsker alle en riktig god tur!